Hobujaama tänav

Hobujaama tänav on tänav Tallinnas Kesklinnas Sadama asumis.

Hoonestus 
Hobujaama 4 asub Hobujaama Ärimaja, kus asus kuni 2019. aastani Luminori panga Hobujaama pangakontor. Pärast seda sai sellest ärikinnisvarafirma Colonna büroohoone.

Hobujaama 5 asub Coca-Cola Plaza kino, mis avati 10. märtsil 2001.

Hobujaama ja Ahtri tänava nurgal asub Tallinna Linnatranspordi AS Tallinna linnaliinibusside parkla.

Ajalugu 

Hobujaama tänaval on ajaloos olnud ka muid nimesid: Jaama tänav; saksa keeles Stationstraße, Stationsgasse; vene keeles Станціонная ул., Хобуяама ул.

Hoonestus Hobujaama, tollase Jaama tänava äärde tekkis Rotermanni kvartali laienemisel Promenaadi tänava (praeguse Mere puistee) äärest ida poole. 1870. aastal tekkis tihedam hoonestus Rotermanni Tehaste veskite, aitade ja ladude näol tänapäevase Hobujaama tänava äärde. 

1900. aastal ehitati Hobujaama tänava äärde senise madala puithoonestuse kõrvale kivist elevaatorihoone. 

1902. aastal ehitati 50 meetri kõrgune katlamaja korsten. 1912. aastal alustas tegevust Jaama tänav 1 hoones Rotermanni Leivatehas, hiljem ka AS Rotermanni Tehased remonditöökoda ning AS Rotermanni Tehased jahuveski.

Vaata ka 
Tallinna hobupostijaam
Hobujaama trammipeatus
Hobujaama bussipeatus

Viited

Kesklinna linnaosa tänavad